**Աֆրիկյան քաղաքակրթությունների թանգարան** (ֆր.՝ Musée des civilisations noires), պետական պատմական թանգարան Դակարում՝ Սենեգալում։ Բացվել է 2018 թվականի դեկտեմբերի 6-ին։ Որպես թանգարանի ստեղծման նախաձեռնող հանդես է եկել նախագահ Լեոպոլդ Սեդար Սենգորը։ Թանգարանի էքսպոզիցիան, որը ներառում է ավելի քան 18 000 ցուցանմուշ, նվիրված է աֆրիկյան ժողովուրդների պատմությանն ու մշակույթին։

Պատմություն
-----------

Աֆրիկյան մշակույթին նվիրված թանգարանի ստեղծումը առաջարկել է սենեգալցի բանաստեղծ և քաղաքական գործիչ Լեոպոլդ Սեդար Սենգորը՝ 1966 թվականին Աֆրիկյան արվեստի համաշխարհային փառատոնի ժամանակ։ 1970-ական թվականներին նախագծի իրականացմանը խանգարել է ճգնաժամը։ 2009 թվականին Սենեգալի նախագահ Աբդուլայ Վադը հայտարարել է նախագծի թարմացման մասին և 2011 թվականի դեկտեմբերի 20-ին դրել է թանգարանի ապագա շենքի հիմնաքարը։ Քաղաքական անկայունության պատճառով երկրում շինարարական աշխատանքները շարունակվել են 2013 թվականի դեկտեմբերին և ավարտվել են 2015 թվականի դեկտեմբերին։

Նախագծի իրականացման համար ծախսվել է մոտ 30 միլիոն եվրո, որը Սենեգալին տրամադրել է ՉԺՀ-ն։ Թանգարանի շինարարությունը իրականացրել է չինական *Shanghai Construction Group[en]* ընկերությունը։ Աշխատանքների ավարտի մասին պաշտոնապես հայտարարվել է 2016 թվականի հունվարի 26-ին՝ Սենեգալի մշակույթի և կապի նախարար Մբագնիկա Նդիայե և Չինաստանի առևտրի փոխնախարար Ցյան Կեմինի ներկայությամբ։

Թանգարանը բացվել է 2018 թվականի դեկտեմբերի 6-ին նախագահ Մակի Սալլի կողմից Կամորյան կղզիների նախագահ Ազալի Ասումանիի և Չինաստանի մշակույթի նախարար Լո Զուգատայի ներկայությամբ։ Թանգարանի առաջին տնօրենն է դարձել սենեգալցի հնագետ Համադի Բաքումը։

Շենք
----

Թանգարանի հատակագիծը ստեղծելիս ճարտարապետները որպես նմուշ վերցրել են Կազամանսում գտնվող իմպլուվիումը։ Թանգարանը զբաղեցնում է 13785 մ2 մակերես և ունի 4 մակարդակ։ Բացի ցուցահանդեսային սրահներից, թանգարանում կա համերգների սրահ, 150 տեղանոց հանդիսությունների սրահ, ցուցահանդեսային ստուդիա, բազմագործառութային և պահեստային շինություններ։

Հավաքածու
---------

Թանգարանի հավաքածուի մեջ են տնում մոտ 18 000 ցուցանմուշ։ Հավաքածուները, բացի պատմականից, ներառում են ժամանակակից աֆրիկյան նկարիչների և քանդակագործների, նաև աֆրիկյան մշակույթով ներշնչված հեղինակների ստեղծագործությունները։ Թանգարանի մուտքի մոտ այցելուներին դիմավորում է բաոբաբի հսկայական քանդակը, որի հեղինակը հայիթցի նկարիչ Էդուարդ Դյուվալ-Կարյենն է։ Թանգարանի ղեկավարությունը Սենեգալից գաղութային շրջան տեղափոխված գեղարվեստական արժեքների վերականգնման քաղաքականություն է վարում։ Նման առարկաներից է 18-րդ դարի զորահրամանատար էլ Հաջ Օմարի սուրը և սուֆիզտական եղբայրության անդամ Թիջանիան, որն այժմ պահվում է Փարիզի բանակի թանգարանում։

Ծանոթագրություններ
------------------

1. ↑  Senegal Opens Museum of Black Civilizations—One of the Largest of Its Kind In the World.
2. ↑  Senegal's president lays foundation stone for Black Civilization Museum.
3. ↑  Faye, Cherif (21 Decrmber 2011). "Musée des civilisations noires: La première pierre posée par le Président Wade". *Référence multimedia du sénégal* (in ֆրանսերեն). www.xibar.net. Արխիվացված է the original 2021 թ․ մայիսի 6-ին. Retrieved 30.08.2019. `{{cite web}}`: Unknown parameter `|dead-url=` ignored (`|url-status=` suggested) (help)
4. 1 2  Lechapelays, Marie (2018 թ․ նոյեմբերի 29). "Sénégal: le musée des Civilisations noires bientôt sur orbite". *Le Point* (in ֆրանսերեն). www.lepoint.fr. Retrieved 30.08.2019.
5. ↑  "Cérémonie de pose de la première pierre du musée des civilisations noires" (in ֆրանսերեն). www.dakaractu.com. 2018 թ․ դեկտեմբերի 20. Retrieved 30.08.2019.
6. ↑  "50 ans après — Le Musée des civilisations noires est fin prêt au Sénégal". *All Africa* (in ֆրանսերեն). www.fr.allafrica.com. 2016 թ․ հունվարի 27. Retrieved 30.08.2019.
7. ↑  "Le Sénégal souhaite la restitution de «toutes» ses œuvres d'art". *Le Monde* (in ֆրանսերեն). www.lemonde.fr. 2018 թ․ նոյեմբերի 28. Retrieved 30.08.2019.
8. ↑  "Le Sénégal inaugure un Musée des civilisations noires à Dakar". *Le Monde* (in ֆրանսերեն). www.lemonde.fr. 2018 թ․ դեկտեմբերի 5. Retrieved 30.08.2019.
9. ↑  Michel, Serge (2018 թ․ նոյեմբերի 28). "Et si l'on rendait à l'Afrique son patrimoine?". *Le Monde* (in ֆրանսերեն). www.lemonde.fr. Retrieved 30.08.2019.
10. ↑  de Lesseux, William. Chaverou, Eric (6 Decrmber 2011). "A Dakar, le musée des civilisations noires "tourné vers l'avenir"". *France Culture* (in ֆրանսերեն). www.franceculture.fr. Retrieved 30.08.2019.`{{cite web}}`: CS1 սպաս․ բազմաթիվ անուններ: authors list (link)